stanford-oval/wikipedia huggingface dataset:
הביגבגים
הדמויות

בילי (שרון בר עזר, בדיבוב לאנגלית: רות גונזלס): נמלה. נולדה להיות כוכבת, בילי היא המלכה של התוכנית. ההתלהבות שלה מכל מה שהיא עושה מידבקת, והיא תמיד יכולה לצרף את דיזי למסעות החדשים שלה. בילי אוהבת להופיע על הבמה, בין אם בשירה, משחק או הנחיית התוכנית.
צ'יק (אבי יקיר, בדיבוב לאנגלית: גיורא קנת): חגב. מגיש חדשות במהדורת חדשות החרקים, מחושיו מזדקפים כאשר סיפור חדשותי מתבשל. כשזה קורה, הוא נוטש את מעשיו ומקפץ אל האולפן על מנת לחלוק את החדשות עם צופיו.
דיזי (אילן סביר): פרפר. בן 6 בעל קסם שובבי מיוחד. אחד משני הכוכבים של התוכנית. סקרן, טוב לב ורגיש במיוחד.
אלה (איקי גלעד): חיפושית זבל. המעבדה של אלה היא מקום ידידותי בו כל החרקים יכולים לשוחח, לאכול ולעזור. היא מדענית מוכשרת ומומחית במיחזור, אך עמוק בתוך לבה היא רוצה להיות כוכבת ותמיד מזמזמת לצלילי הפטיפון שלה.
לואי (מיכאל וייגל): זחל. לואי הקטן, החרק התינוק, היה רוצה לעשות את כל הדברים שחבריו עושים. יש לו עוד הרבה מה ללמוד ואלמלא גיחוכו המתוק וכוונותיו הטובות, חלק מהחרקים היו כבר כועסים עליו.
פינות בתוכנית

מבזק צ'יק: פינת חדשות בהנחיית צ'יק החרגול. לעיתים הוא עונה על שאלות מהצופים.
ביגבגלופדיה: פינה שבה כל ביגבג מציג עובדות על העולם.
מוסר ההשכל: הביגבגים היו מתאספים סביב המדורה וכל אחד מהם מספר סיפור עם מוסר השכל, כשבסופו מתפתח ויכוח בין כל הביגבגים ששומעים אותו לגבי איזה מוסר השכל הוא יותר מתאים.
מה ההבדל?: דיזי הפרפר מסביר הבדלים בין שני דברים ולפעמים לואי הזחל מפריע לו.
דיזי הבלש המחושחש: דיזי הופך לבלש ופותר את התעלומות של הביגבגים האחרים. פארודיה על קולומבו.
בילי המנהיגה: בילי מנסה לאמן את הביגבגים ללא הצלחה.
מה בריבוע?: שעשועון טלוויזיה בהנחיית צ'יק, בכל פעם דיזי ובילי היו צריכים לנחש מה נמצא מאחורי הריבוע והזוכה היה מקבל פרס שבסוף נאכל על ידי לואי.
תשאלו את אלה: אלה מציגה פתרונות משלה לכל מיני בעיות.
סיפוריו של לואי: לואי מציג המשכים משלו או פרשנות משלו לכל מיני אגדות ילדים שצ'יק מספר לו.
מזג האוויר: פינה שהיא חלק מהפינה "מבזק צ'יק" שבה צ'יק שואל את לואי לגבי מזג אוויר מתאים על מנת לעשות משהו, ולאכזבו התופעה שקורית איננה מאפשרת זאת, לאחר מכן שאותה תופעה מסתיימת, צ'יק מגיע לאחר שהוא לא שומע עד הסוף את הדיווח של לואי לגבי מזג האוויר וכתוצאה מכך לצ'יק קורית איזו תאונה ועל הדרך מלמדים את הצופים לגבי התופעה.
לואי האחראי: הביגבגים ממנים את לואי להיות אחראי על דבר מה, רק שהוא לא עושה זאת בצורה הטובה ביותר.
חידות הביגבגים: מספר מערכוני חידות שודרו במהלך קיץ 1998 כשהפתרון שלהם הוקרן בתוכנית המקדימה של "כדור פורח" של אותה שנה "כדור ההפתעות". בהמשך החידות ופתרונן הוקרנו יחד.
פינת הבריאות: צ'יק מלמד את הצופים על בריאות ועל גוף האדם בעזרתו של לואי, שמתפלא לגבי דבריו של צ'יק בנושא מסוים.
מסביב לעולם עם צ'יק: צ'יק מסייר במדינה מסוימת ומראיין כמה מתושביה. אחת הפינות הייתה חלק מהפינה "מה ההבדל" שבה הופיע דיזי באמצע הפינה של צ'יק שעסקה במצולות הים.
פרסום

לביגבגים יצאו מעדני חלב ושקיות שוקו בחסות "טרה", פוסטרים, קלטת וידאו בהפצת MCI, יומן תלמיד (לשנת הלימודים תש"ס 1999–2000), ספרי צביעה והפעלה הכוללים קומיקסים והצגה לילדים בשם "הביגבגים על הבמה". בנוסף, בעקבות הצלחתה בישראל נמכרה התוכנית ל-5 תחנות שידור בחו"ל, בהן: בריטניה, ברזיל, מקסיקו, פורטוגל וסינגפור.
הערות שוליים

↑  אביבה קרול, ‏"הביגבגים" נמכרו ל-5 מדינות זרות, באתר גלובס, 21 באוקטובר 1999
על טבע היקום

| --- | --- |

 מידע כללי
 מאת:  לוקרטיוס
 שפת המקור:  לטינית
 סוגה:  שירה דידקטית
 נושא:  פילוסופיה
 הוצאה
 עורך:  אולי קיקרו
 הוצאה בעברית
 הוצאה:  מוסד ביאליק
 תאריך:  1962
 תרגום:  שלמה דיקמן
 מספר עמודים:  493
 מהדורות נוספות
 מקורות לכתיבת הספר:  תורת אפיקורוס
 סדרה
 מספר ספרים:  6
 קישורים חיצוניים
 הספרייה הלאומית:  001980884
על טבע היקום (בלטינית: De Rerum Natura) הוא שיר דידקטי רחב-יריעה במשקל הקסמטרי, מאת המשורר הרומי טיטוס לוקרטיוס קרוס, שחי במחצית הראשונה של המאה ה-1 לפנה"ס. היצירה מופנית לידידו-תלמידו של המחבר, גאיוס ממיוס. היצירה מהווה את הסיכום המלא והממצה ביותר לתורת אפיקורוס שנשתמר עד ימינו אנו. בתקופת ימי הביניים הספר כמעט אבד, אך במהלך הרנסאנס החזירה אותו התנועה ההומניסטית לתודעה ולמחזור הספרותי. היצירה השפיעה על רבים מחלוצי המדע והפילוסופיה המודרניים, ותורגמה לשפות רבות.
יותר מ-2000 שנה אחרי שנכתב, חלק מהרעיונות הכתובים ב״על טבע היקום״ נחשבים לערכים מודרניים על ידי ציבורים רחבים בעולם המערבי, וחלק מהתזות שלו אף הוכחו מדעית.
היסטוריה

המשורר טיטוס לוקרטיוס קרוס חי ופעל במחצית הראשונה של המאה הראשונה לפנה"ס, תקופת הרפובליקה הרומית, כנראה ברומא.
קיקרו, במכתב לאחיו, כותב ששירתו של לוקרטיוס עשירה ב"ברק אינטלקטואלי" ו"עשויה ביד אומן". במכתב ששלח מרקוס קורנליוס פרונטו לקיסר אנטונינוס פיוס, הוא תיאר את החופשה של הקיסר כפי שהוא חושב שתתקיים. בין שאר הפעילויות, הוא מונה קריאה בספר של לוקרטיוס כפעולה מרגיעה. בהמשך המכתבים הוא מונה את לוקרטיוס בין אניוס, אקיוס (אנ'), אלבוקיוס (אנ'), פקוויוס (אנ'), לוקיליוס ופלאוטוס, ומכנה אותו "נשגב". גם קורנליוס נפוס מזכיר את לוקרטיוס בהקשר חיובי בחיבורו על אטיקוס.
אובידיוס כתב בספרו "על האהבה": ”כִּי עֲתִידָה רוֹמְמוּת שִׁירָתוֹ שֶׁל לוּקְרֶטיוּס לִגְוֹעַ אַךְ בהִמּוֹט הָעוֹלָם - / יוֹם אַחֲרוֹן כִּי יָבוֹא”.
סטאטיוס בספרו סילוויי מזכיר את לוקרטיוס במילים ”docti furor arduus Lucreti” (טירופו הנשגב של לוקרטיוס המלומד).
בשנת 1989 קנוט קלווה טען שזיהה עותק של הספר בווילת הפפירוסים בהרקולנאום. בזיהויו הוא הסתמך על סמך מספר מילים שזיהה מתוך המגילה, שנשמרה במצב ירוד ביותר. ישנם כמה חוקרים, ביניהם מריו קאפאסו ובִֵּאטה בר שמערערים על זיהוי זה.
היסטוריה > הופעות מזדמנות בספרות ימי הביניים

בימי הביניים הפואמה אבדה כמעט לחלוטין, ונשארו עותקים בודדים שלה במנזרים ברחבי אירופה. מסיבה זו מעטים האזכורים של הספר בספרות התקופה, אם כי יש כמה יוצאים מן הכלל:
מקרוביוס (תחילת המאה החמישית) מצטט פעם רבות "על טבע היקום" בפרק השישי של ספרו הידוע "סאטורנליה" הדן במקורות ההשראה של ורגיליוס. גם איזידורוס מסביליה (תחילת המאה השביעית), מזכיר ומצטט את לוקרטיוס בספרו "אטימולוגיות".
בשנת 810, בספרו "De laudibus sanctae crucis" ("שבחי הצלב הקדוש"), מזכיר רבנוס מאורוס את לוקרטיוס בהקשר של מיזוג הברות: "'גם אני השתמשתי לפעמים במיזוג הברות, במקומות המתאימים לכך, כפי שטיטוס לוקרטיוס עשה לעיתים מזומנות". באנציקלופדיה שלו "De rerum naturis" הוא מצטט או מזכיר שמונה פעמים את לוקרטיוס.
היסטוריה > הופעות מזדמנות בספרות ימי הביניים > עותקים של הפואמה מימי הביניים

לפי קטלוג הספרייה של מנזר בוביו (אנ') מסוף המאה התשיעית, באותו הזמן כללה הספרייה גם עותק של "על טבע היקום". במשך השנים העותק אבד, כנראה בשל שימוש חוזר בקלף שעליו נכתב הספר.
שלושה עותקים חשובים של הספר מהמאה התשיעית, אובלונגוס (Oblongus, מלבן) וקוואדרטוס (Quadratus, ריבוע), נמצאו באוספו של אספן הולנדי בשם איסאק ווס ונמצאים בספרייה של אוניברסיטת ליידן מאז 1690. ועותק נוסף נשמר חלקית בשלושה קטעים, שנמצאים בספרייה המלכותית של דנמרק ובספרייה הלאומית של אוסטריה.
היסטוריה > גילוי מחדש

בשנת 1417 הומניסט איטלקי בשם פוג'ו ברצ'וליני גילה מחדש את הספר במנזר בגרמניה. פוג'ו הביא את העותק המקורי למעתיק וחזר למקום מושבו אז בקונסטנץ. כאשר הגיע אליו העותק החדש, פוג'ו שלח אותו לידידו בפירנצה ניקולו ניקולי. ניקולו ניקולי העתיק את הפואמה אך השאיר אותה אצלו בפירנצה לשנים רבות. לאחר שניקולי הסכים להשאיל את הספר לפוג'ו, הפואמה התפשטה בחוגים הומניסטים באירופה והתחילה להשאיר את אותותיה בספרות התקופה.
מכיוון שהספר מכיל תכנים המנוגדים עם ערכי הנצרות, היו בכנסייה מי שרצו לעצור את התפשטות הפואמה. למשל, בשנת 1516, הסינוד של פרצה החליטו לאסור את קריאת "על טבע היקום" בבתי הספר. העונש על הפרת הצו כלל קנס של עשרה דוקטים ועינויי נצח בגיהנום.
תוכן

הפואמה היא שיר דידקטי במשקל הקסמטרי שנועד ללמד את הקוראים (ואת גאיוס ממיוס, שאליו מופנה השיר) את רעיונות האסכולה האפיקוראית, בדגש על הרעיונות המטאפיזים שלה. כמו כן, הספר מעביר ביקורת רבה על הדתות הממוסדות, לדבריו, הדתות הממוסדות עושות שימוש בפחדים הקיומיים של בני האדם כדי להצדיק עוולות מוסריות כמו מלחמות וקרבנות אדם.
היצירה מחולקת לשישה ספרים:
תוכן > ספר ראשון

הספר הראשון מביא דברי פתיחה ופניה לממיוס, מציג מבוא לאסכולה האטומיסטית על פי אפיקורוס, ודברי התנגדות לתפיסות השונות של הרקליטוס, אמפדוקלס, ואנכסגורס.
תוכן > ספר שני

הספר השני מרחיב על התפיסה האטומיסטית ביתר פירוט, הדן בתנועות האטומים ובתכונותיהם, ומציג את הרעיון של קיום עולמות נוספים.
תוכן > ספר שלישי

הספר השלישי עוסק ביחס הגוף והנפש, מציג את התפיסה שהנפש אינה יכולה לחיות בנפרד מהגוף, מתעמת עם תפיסות של הישארות הנפש, ויוצא כנגד הפחד מפני המוות.
תוכן > ספר רביעי

הספר הרביעי דן בעיקר בתורת ההכרה, ועוסק בפעולת החושים וביכולתנו לקלוט מידע על המציאות ולתפוסו באמצעותם, וכמו כן מכיל דברי ביקורת על תפיסת התכליתיות של הטבע.
תוכן > ספר חמישי

הספר החמישי עוסק בהיווצרות העולם, גרמי השמים, התפתחות הצמחייה ובעלי-החיים (ובכלל זה מכיל רעיונות מוקדמים על תאוריית הברירה הטבעית), והתפתחות התרבות האנושית על מרכיביה - מסגרת המשפחה, השפה, האש, החוק והמשפט, הדת והמלאכות והאמנויות השונות.
לוקרטיוס טוען בספר זה שכל בעלי החיים התפתחו בהדרגה במשך אלפי שנים, בתהליך של ברירה טבעית וללא תכלית מוגדרת מראש. התרבות האנושית מתפתחת אף היא בתהליך של ברירה טבעית.
תוכן > ספר שישי

הספר השישי עוסק בהסברים לתופעות טבע חריגות - הברק והרעם, הקשת בענן, רעידות-האדמה, התפרצויות הרי-געש, ומחלות. הוא מסתיים בתיאור המגפה הגדולה באתונה בימי המלחמה הפלופונסית.
השפעות

הפואמה "על טבע היקום" גרמה לתחיית הדיון ברעיונות האפיקוראים, ולכן היא השפיעה בעקיפין על יוצרים וכותבים רבים במהלך ההיסטוריה. להלן רשימה של כמה יוצרים שהפואמה השפיע עליהם ישירות:
פייר גסנדי, מחייה התיאוריה האטומיסטית ברנסאנס, ציטט 6249 הקסמטירים מ"על טבע היקום" בכתביו שמהווים 84.28 אחוזים מאורך "על טבע היקום". הוא ניסה לגשר בין תורת הטבע האפיקוראית לתאולוגיה הנוצרית.
לפי גרינבלט, הפילוסוף הפוליטי המשפיע ניקולו מקיאוולי הושפע מהספר, אף שלא הזכיר את הספר במפורש בספריו. מקיאוולי העתיק את הפואמה בשנת 1497, והעותק שהעתיק נמצא כיום בספריית הוותיקן.
מישל דה מונטן, מסאי ופילוסוף צרפתי חשוב, הרבה לצטט מן הפואמה, ובספרו מסות מופיעים קרוב למאה ציטוטים ממנה. בשנת 1989 התגלה שעותק משנת 1563 של "על טבע היקום" שנמכר במכירה פומבית היה העותק הפרטי של מונטן. העותק מכיל הערות רבות שכתב מונטן.
לבן ג'ונסון היה עותק של הספר, אך על הספר נשפך של דיו מברזל שפגע בחלקים מהספר והותיר אותו שביר ופגיע מאוד. הספר שמור בספריית הוטון שבאוניברסיטת הרווארד. גם לאלכסנדר פופ היה עותק של הפואמה, הנושאת את חתימתו.
לתומאס ג'פרסון, מהאבות המייסדים של ארצות הברית ונשיאה השלישי, היו לפחות 5 מהדורות בלטינית של "על טבע היקום" ותרגומים שלו לאנגלית, לאיטלקית ולצרפתית. גרינבלט טוען שהספר השפיע עליו וגרם לו להוסיף להכרזת העצמאות של ארצות הברית את הזכות ל"חתירה לאושר".
ייתכן כי הספר שימש אחד מהמקורות האיקונוגרפים של סנדרו בוטיצ'לי לציור פרימוורה.
מוטו מדינת ניו מקסיקו שבארצות הברית הוא "גדל כפי שהולך" (Crescit eundo), ביטוי הלקוח מ"על טבע היקום".
תרגומי יצירתו > עברית

לוקרטיוס, על טבע היקום, תרגם מלטינית והוסיף מבוא, הערות ומילון: שלמה דיקמן, מוסד ביאליק, ירושלים, תשכ"ב 1962. דיקמן זכה בפרס טשרניחובסקי על תרגומו זה.
תרגומי יצירתו > שפות אחרות

בשנת 1675 סיימה לתרגם את הספר לאנגלית פוריטנית אנגליה בשם לוסי האצ'ינסון. מאז היצירה "על טבע היקום" תורגמה פעמים רבות נוספות לשפה האנגלית.
בשנת 1717 הודפס התרגום לאיטלקית של הספר בתרגומו של אלסנדרו מרקטי (איט'). מאז תורגם הספר לאיטלקית פעמים רבות.
לקריאה נוספת

סטיבן גרינבלט, אריאל הירשפלד (ע), תרגום: יפתח בריל, התפנית – הולדת המודרניוּת, מאגנס, 2017, מסת"ב 978-965-7763-05-6
קרל לכמן, in T. Lucretii Cari de rerum natura libros commentarius, ברלין: Georgii Reimeri, 1850. (בגרמנית)
הנס בלומנברג, תרגום: גדי גולדברג, אנייה טרופה וצופה, הוצאת שלם
David Butterfield, The Early Textual History of Lucretius' De Rerum Natura, Cambridge University Press, 2013. (באנגלית)
Enrico Piergiacomi, Amicus Lucretius - Gassendi, il ›De rerum natura‹ e l'edonismo cristiano, Patrum Lumen Sustine and the Société Internationale des Amis de Cicéron, 2022
Ada Palmer, Reading Lucretius in the Renaissance, Harvard University Press, 2014
ביאורים

↑  במקור: "”Lucretii poemata, ut scribis, ita sunt: multis luminibus ingenii, multae etiam artis” ()"
↑  בלטינית " Feci quoque et synaloepham, aliquando in scriptu in opportunis locis synaloepharum, quod et Titus Lucretius non raro fecisse invenitur."
↑  הנקראים במחקר O ו-Q בהתאמה
↑  הקטע הראשון, שנשמר בשווייץ מכונה במחקר "Schedae Gottorpienses" או בקיצור G, הקטע השני, שנשמר בווינה, מכונה במחקר "Schedae Vindobonenses priores" או בקיצור V, והקטע השלישי, שנשמר גם הוא בווינה, מכונה במחקר "Schedae Vindobonenses posteriores" או בקיצור U. כתב היד שמורכב מכל שלושת הקטעים מכונה GVU
↑  כנראה מנזר פולדה או מנזר מורבאך
↑  דוגמה מהעת העתיקה היא שורגיליוס, שהיה בן 15 כשלוקרטיוס מת, הושפע מלוקרטיוס.
↑  בפתיחת הפואמה מופיעה סצנה מיתולוגית המתארת את לידת האביב הדומה לתיאור המתואר בציור הזה
↑  לרשימה המלאה של התרגומים לאנגלית: List of English translations of De rerum natura.
↑  הספר שהוא זוכה פרס פוליצר לשנת 2012 יצא באנגלית בשנת 2011 ותורגם לעברית בשנת 2017.
↑  הספר דן במוטיב של האוניה הטרופה המופיע בפתיחת ספר ב של "על טבע היקום"
המורדים

| --- | --- |
 שיר הנושא:  rebelde way
 סוגה:  דרמה, טלנובלה, קומדיה דרמת נוער
 יוצרים:  כריס מורנה
 כותבים:  כריס מורנה
 שחקנים:  קמילה בורדונבה בנחמין רוחאס   לואיסנה לופילטו  פליפה קולומבו  קתרין פולופ  מרטין סייפלד  קוקו מאחיו   חסמין בקר וורלה  מיכאלה וואסקס  דייגו מסגליו  ויקטוריה מאורטה   פירו סאז  אינס פולומבו  אנחלס בליבני  אגוסטין סיירה
 ארץ מקור:  ארגנטינה ארגנטינה
 שפות:  ספרדית 
 מקום התרחשות:  2002 
 מספר עונות:  2
 מספר פרקים:  318
 הפקה
 חברת הפקה:  cris morena group דורי מדיה גרופ
 מוזיקה:  ארווי 
 אורך פרק:  44-54 דקות
 שידור
 רשת שידור:  Canal 9
 רשת שידור בישראל:  פוקס קידס   ערוץ עשר    HOT VOD Young   סלקום tv פרטנר סדרות
 פורמט (קול):  Gerardo Rosado Alejandro de la Parra
 תקופת שידור מקורית:  26 במאי 2002 – 10 בנובמבר 2003
 קישורים חיצוניים
 דף התוכנית ב-IMDb
 
"המורדים" (בספרדית: Rebelde Way, בתרגום חופשי לעברית: "המורדים") היא טלנובלה ארגנטינאית, שהופקה ושודרה בארגנטינה על ידי חברת ההפקה של כריס מורנה בשיתוף עם "דורי מדיה גרופ". היא שודרה בישראל בערוץ פוקס קידס ובערוץ ישראל 10. כיום הסדרה זמינה לצפייה ב-Cellcom tv,‏ HOT,‏ yes ו-פרטנר TV.
רקע

ארבעת השחקנים הראשיים של הסדרה הם פליפה קולומבו, קמילה בורדונבה, בנחמין רוחאס ולואיסנה לופילטו. שחקני הסדרה הגיעו מספר פעמים לביקורים בישראל, ופעמיים להופעות בהיכל הספורט שביד אליהו (דאז היכל נוקיה, היום היכל מנורה מבטחים). בניגוד להופעות בשאר המדינות בהן המורדים הופיעו, ההופעות והביקורים בישראל אופיינו בהיסטריה של מעריצים וזכו לסיקור תקשורתי נרחב. בעקבות הסדרה הופקה גם הלהקה ארווי.
לסדרה הופקה גם גרסה מקסיקנית בשם "Rebelde" המתרחשת במקסיקו ובעלת קווי עלילה דומים. סדרה זו הופקה על ידי ערוץ הטלוויזיה "טלוויסה" ושודרה גם בישראל. לסדרה זו יצאו גם גרסאות בפורטוגל, ברזיל, יוון, צ'ילה והודו.
בנוסף לשתי עונות הסדרה, הופק גם סרט בשם "המורדים: המסע אל החלום" (בספרדית: Cuatro Caminos, בתרגום חופשי: "ארבע דרכים").
תקציר העלילה > עונה 1

פרקים 1–139 (139 פרקים)
מספרת את סיפורם של ארבעה מתבגרים: פבלו בוסטמנטה, בנו של ראש העיר, סרחיו בוסטמנטה, מתבגר עשיר ופופולרי, מיה קולוצ'י, מתבגרת עשירה ומפונקת, יתומה מאמא ואהובת הבנים, מנואל אגירה, אשר מגיע ממקסיקו לארגנטינה על מנת לנקום את מות אביו, ומריצה פיה ספיריטו, אשר גדלה אצל אמה הדוגמנית והשחקנית, סוניה ריי. ארבעתם, לומדים בכיתה ט' (עונה ראשונה) בבית ספר "אליט וואי סקול", בית הספר העשיר והטוב ביותר במדינה. מנואל, אשר מגיע לבית הספר פוצח במסע נקמה במיה קולוצ'י, מכיוון שאביה, פרנקו קולוצ'י, בעל מותג עולמי של בגדים, אשם, לדעתו, בהתאבדותו של אביו. מריצה המרדנית, נשלחת לבית הספר לאחר שאביה מכריח אותה להירשם אליו. בבית הספר, מתחברים הארבעה אל חבריהם ומתבגרים ביחד איתם. במהלך העונה הראשונה מתרכזת גם כן העלילה במסדר הפועל בבית הספר שנים רבות, התלמידים (תלמידי המלגות ולאחר מכן מצטרפים עוד למאבק) מגלים אודות המסדר שפועל בבית הספר שמנסה להעיף מבית הספר את תלמידי המלגות. התלמידים מצליחים לגלות את חברי המסדר בבית הספר ולהביס אותם סופית.
תקציר העלילה > עונה 2

פרקים 140–318 (179 פרקים)
מספרת על אהבות, התרגשיות, שנאה, כאב ובעיקר מוזיקה (ארווי ממשיכה להופיע). העונה מתחילה בכך שמיה ומנואל אשר נמצאים במקסיקו בביתו של מנואל בחופשה אך בסוף החופשה מיה ומנואל לא חוזרים לבית הספר וזוכים בכרטיסים לאי האהבה, כשהם מגיעים מנואל מתאכזב שמיה לא מוכנה להתמסר לו...
ובינתיים בארגנטינה פבלו עורך מסיבה לסיום החופשה ותחילת כיתה י' ומזמין את כל השכבה מלבד מריצה, כשמריצה שומעת על המסיבה היא מגיעה כדי להציק לפבלו.
כשפבלו פוגש את מריצה הם מחליטים על הפסקת אש ושהם יתחילו את כיתה י' ברגל ימין והם היו ידידים (למרות שהם אוהבים).
לעונה השנייה מצטרפים שחקנים חדשים: סול, רוקו, פרנסיסקו, לאורה, לולה (דולורס), ביאנקה, חואן מנואל, מירנדה, מוניקה (המחליפה של גלוריה וחברתה של סוניה), מרטין אנדרדה (אביה של מריצה).
במהלך העונה השנייה מתגלים אויבים ואוהבים חדשים, הלהקה תוססת ומופיעה בכל העולם למרות הניגודים של חלק מההורים של משתתפי הלהקה (מיה קולוצ'י ופבלו בוסטמנטה), נאבקים בהם בגלל האהבה שלהם ללהקה ולמוזיקה.
זוגות

| שם דמות | עונה ראשונה | עונה שנייה |
| --- | --- | --- |
| מריצה פיה ספיריטו אנדרדה | חואקין, מרקוס, פקונדו, פבלו, סימון | איבן, דייגו, חביאר, פבלו |
| מיה קולוצ'י | חואקין, גידו, בלאס, מנואל | פרנסיסקו, מנואל |
| מנואל אגירה | פלי, ויקו, חולייטה,לוס, מיה | רומינה, סברינה, מיה |
| פבלו בוסטמנטה | ויקו, פאולה, מריצה | סול, לולה, מריצה |
| פליסיטס מיטרה | מנואל, אאגוסטו, קמיל | מקסי, ללו |
| ויקטוריה פס | פבלו, תומאס, מנואל, חואקין, גידו | גידו, רוקו |
| לוחן לינרס | מרקוס | מרקוס, חביאר |
| לונה פרננדס | תומאס, ניקו | - |
| מרקוס סוריה אגילר | מריצה, לוחן | לוחן, פרננדה, לאורה |
| ניקו פרובנסה | טטיאנה, לונה | - |
| גידו לאסן | ויקו, מיה | ויקו, לאורה, אגוסטינה |
| תומאס אסקורה | ויקו, לונה, פרננדה | סול, פילר |
| פילר דונוף | חואקין | תומאס |
תגובות על שידורי הסדרה בישראל

שידור הטלנובלה עמד במרכז סערה ציבורית בישראל. הורים רבים טענו ש"המורדים" היא חלק מתופעה כוללת במדיה התקשורתית, בטלוויזיה בעיקר, של סרטים אך בעיקר סדרות המעודדות אלימות, קיום יחסי מין בקרב בני נוער, שימוש בסמים ושיכרות על בסיס יומי בשידוריהן. תימוכין לכך נמצאו בחבורות של ילדים ונוער שהתעללו בחבריהם לספסל הלימודים בצורה דומה למה שתואר בסדרה.
טענה נוספת שהושמעה בישראל כלפי סדרה זו, היא השימוש באלמנטים גזעניים לכאורה (הנושא עדיין לא הוברר באופן סופי בערכאה שיפוטית). המחלוקת הבוערת ביותר הייתה בנושא דמותו של ניקו שמתואר כבחור יהודי שיוצא עם חברתו הנוצריה שנקראת לונה, והוריו לוחצים עליו שייפרד ממנה בשל היותה נוצריה. טענה נוספת על אפליה היא אפלייתם של תלמידי המלגה בבית הספר על רקע היותם ממעמד סוציואקונומי נמוך לעומת זה של חבריהם העשירים, שלימודים ממומנים על ידי הוריהם.
טענה נוספת הייתה שבסדרה צופים ילדים ובני נוער צעירים מדי שהם לא הקהל של הסדרה והם לא מסוגלים לסנן את האינפורמציה שמגיעה ממנה.
במספר הזדמנויות, בעיתונות הכתובה והמשודרת, במספר תוכניות אירוח, הגיב יאיר דורי, מנכ"ל ערוץ ויוה והמפיק השותף בהפקתן של טלנובלות רבות המשודרות בישראל, על טענותיהם של המתנגדים לשידור הסדרה. תגובתו הייתה שאין לסדרה כל קשר לאלימות הגואה בנוער וילדים בישראל וכי הסדרה עוסקת בענייני היום המעסיקים רבים מבני הגיל הצעיר ובכך למעשה עוזרת להם להתמודד עם מצבים אלה ולא מגבירה אותם.
כפשרה שהושגה בין הורים שפנו לדורי, בעת שידורי הסדרה בערוץ ישראל 10, הוחלט שלאחר כל פרק יוקצב זמן מסוים שבו תופיע פסיכולוגית שתענה על שאלותיהם של ילדים בקשר למצבים בסדרה ושל ילדים הנמצאים במצוקות דומות. גם לאחר שהושגה הפשרה, הורים רבים חשו עדיין אי נחת ופתחו בניסיון להוריד את הסדרה כליל מהאוויר.
המפיצים והמפיקים של התכנית טענו כי יש לה ערך חינוכי, מכיוון שהמעשים ה"מרדניים" לא ערערו את אפיון הגיבורים כחיוביים מטבעם, ומכיוון שרוב העוולות נתפסו ונענשו או שהיו להן השלכות שליליות. למרות שהסדרה הכילה מעט אלימות ושפה מגונה, היא לא הייתה גרפית בהרבה מהסרטים והסדרות האחרים ששודרו בערוצי הכבלים הישראליים (כולל אלה אשר כוונו לקהלים הצעירים). אולם, אולי בגלל הפופולריות הקיצונית שלה, מורים, הורים ופוליטיקאים רבים חשבו שהתכנית מזיקה מאוד. כפועל יוצא, שר החינוך ביקש מהערוצים ששידרו את התוכנית לצנזר תכנים פוגעניים לפני שידור התוכנית, זאת בתגובה לדיווחים חוזרים ונשנים במדיה הישראלית לגבי אירועים אלימים, לכאורה בהשראת התכנית "המורדים". כמו כן, המשדרים התבקשו לתייג את הסדרה כלא הולמת עבור צופים צעירים. לבסוף, בוועדה לזכויות הילד בכנסת נערך דיון מיוחד על התכנית, והמשדרים אימצו את ההמלצות.
בגלל העיסוק הציבורי בתוכנית, נוצרה הזדמנות ייחודית לבחון את ההשלכות ההתנהגותיות של ההשפעה הנתפסת של תוכנית פוגענית ספציפית על נוהלי הפיקוח של ההורים. מחקר שבחן את האופן בו הורים תפסו את השפעת התוכנית מצא, שהורים תפסו את התכנית כבעלת השפעה רבה יותר על ילדים אחרים מאשר על הילדים שלהם. בנוסף, מצא המחקר שלהורים שחשבו ש"המורדים" השפיעה על ילדיהם הייתה נטייה לפקח על הצפייה שלהם בטלוויזיה. לבסוף, הורים שהיו מודאגים מההשפעה של הסדרה על ילדים באופן כללי נטו לפקח ולבחון את החברים של ילדיהם. כל אלה רמזו שהורים מסוימים מאמינים שגם אם הילד שלהם לא מושפע ישירות מהתכנית, ילדים אחרים כן, ולכן הם צריכים להפעיל מנגנוני פיקוח.
ההופעות בישראל

"המורדים" הגיעו לישראל פעמיים להופעות בהיכל נוקיה. סיבוב ההופעות הראשון קידם את העונה הראשונה והגיעו לישראל כל שחקני העונה הראשונה מלבד המנהל, המורים, לונה וניקו. סיבוב ההופעות הראשון התקיים ב-2003 וחלו בו כ-21 הופעות. לאחר הביקוש הרב, ההופעות בישראל עוררו היסטריה רבה בקרב המעריצים והסדרה עצמה נחשבת לאחת הסדרות המצליחות בתקופה ההיא.
במהלך סיבוב זה הופקו 2 סרטים דוקומנטריים המתעדים אותו - האחד שודר ב-HOT3 בהשתתפות ג'ודי שלום ניר מוזס שליוותה את השחקנים במהלך הצילומים בארגנטינה, הסיורים וההופעות בארץ וארוחת ליל הסדר במהלכה גם כוכב הסדרה בנחמין רוחאס חגג את יום הולדתו ה-18, והשני שודר בארגנטינה ובספרד ובו צוידו כמה משחקני הסדרה במצלמות וידאו כדי לתעד את מאחורי הקלעים של הביקור.
בפעם השנייה שהגיעו לישראל היה סיבוב ההופעות בשביל לקדם את העונה השנייה לסדרה, כל השחקנים מהעונה השנייה הגיעו מלבד ניקו, המורים והמנהל. בנוסף, הצטרפה לונה מהעונה הקודמת. סיבוב ההופעות התקיים ב-2004 גם הוא כמו הקודם לו, עורר היסטריה רבה בקרב המעריצים והתקשורת.
בחול המועד פסח 2024, כוכבי הסדרה היו צריכים להגיע לישראל למופע איחוד בלייב פארק בראשון לציון, 12 מכוכבי הסדרה יופיעו ופירו סאז (רוקו) הוא המנהל האומנותי והמפיק המוזיקלי של המופע. המופע נדחה לאור המצב במדינה במלחמת ״חרבות ברזל״ ועתיד להתקיים בחודש ספטמבר.
המופע נדחה שוב למועד לא ידוע עקב מלחמת "חרבות ברזל".
הערות שוליים

↑  איש השיווק של מאי: יאיר דורי, מפיק "המורדים", באתר וואלה, 15 במאי 2003
↑  אביבה קרול, ‏ערוץ פוקס קידס מחזר אחרי הילדים הגדולים: מתכנן רצועת שידור יומית שתכוון לבני 14-8, באתר גלובס, 11 ביולי 2002
↑  "¿Qué fue del reparto juvenil de 'Rebelde Way'?". FormulaTV (בספרדית). נבדק ב-2018-07-11.
↑  inbal95954 (2009-04-07), Rebelde Way en Israel המורדים בישראל 2003, נבדק ב-2018-07-11
↑  chiquititas rebelde (2012-11-11), Rebelde Way en Israel 2003 - novedades canal המורדים בישראל - חדשות ערוץ 10, נבדק ב-2018-07-11
↑  ארגנטינה ישראל (2015-08-22), פליפה קולומבו וקמילה בורדונבה מתארחים אצל דודו טופז בישראל, נבדק ב-2018-07-11
↑  "Rebelde". FormulaTV (בספרדית). נבדק ב-2018-07-11.
↑  נועם שגב, הרשות השנייה תיזום מחקר בעניין "המורדים", באתר ynet, 13 במרץ 2003
↑  מה יש לפבלו מ"המורדים" נגד יהודים?, באתר וואלה, 19 בדצמבר 2002
↑  זוהר ישראל, הפסיכולוגית הצמודה של "המורדים" החלה בעבודה, באתר ynet, 7 במרץ 2004
1 2  Yariv Tsfati, Rivka Ribak, Jonathan Cohen, Rebelde Way in Israel: Parental Perceptions of Television Influence and Monitoring of Children's Social and Media Activities, Mass Communication and Society 8, 2005-02, עמ' 3–22 doi: 10.1207/s15327825mcs0801_2
↑  רז שכניק, "כשנחתנו בישראל היו מלא אנשים על המסלול, היה טירוף. כאילו הביטלס הגיעו", באתר ynet, 27 במרץ 2024
קיוביטל

קיוביטל היא חברה, שהוקמה בשנת 1987 על ידי חברת סאיטקס בשותפות עם משקיע יהודי-גרמני (היינריך מנדרמן)(גר') ועם חברת כלל תעשיות אלקטרוניקה.
דגם שנבנה על פי משוואה סטריאומטרית
דגם טיל שבכנפיו מושתלים תוך כדי הבניה להבי פלדה לניסוי במנהרת רוח
מערכת תבניות פנימית וחיצונית ליציקת שעווה נעלמת של שעון מים הפולימר בנוי כקליפה דקה הכולאת שעווה